Ўзбекистон Республикаси

Марказий сайлов комиссиясининг 2022 йил 13 июлдаги

1176-сон қарорига илова

**Ўзбекистон Республикаси Марказий сайлов комиссиясининг   
2022 йил иккинчи ярим йилликка мўлжалланган**

**ИШ РЕЖАСИ**

**I.** **Марказий сайлов комисиясининг 2022 йилдаги устувор вазифалари**

1. Ўзбекистон Республикаси референдумига тайёргарлик кўриш, уни юқори савияда такил этиш ва ўтказиш.

2. Умумэътироф этилган халқаро сайлов стандартлари, халқаро кузатувчилар тавсиялари ва ҳуқуқни қўллаш амалиёти таҳлиллари асосида сайлов ва референдумга оид қонунчиликни ҳамда амалиётини такомиллаштириш.

3. Сайловлар ва референдумни ташкил этиш ва ўтказиш масалаларида халқаро ҳамкорликни ривожлантириш, хорижий давлатлар тажрибасини ва халқаро амалиётни ўрганиш, халқаро ташкилотлар ва хорижий давлатлар сайлов органлари билан ҳамкорлик доирасини кенгайтириш.

4. Сайлов ва референдум ташкилотчиларини тайёрлаш ва уларнинг малакасини ошириш тизимини такомиллаштириш.

5. Сайлов ва референдум жараёнларига замонавий ахборот-коммуникация технологияларини янада кенг жорий қилиш.

6. Марказий сайлов комиссияси фаолияти самарадорлигини ошириш, Котибияти тузилмаси ва фаолиятини такомиллаштириш.

7. Марказий сайлов комиссияси фаолияти, сайлов жараёнларининг очиқлиги ва шаффофлигини таъминлаш, жамоатчилик билан алоқаларни ривожлантириш ва аҳолининг электорал маданиятини юксалтириш.

8. Маҳаллий Кенгашларга сайлов ўтказувчи сайлов комиссиялари фаолиятининг ташкилий-ҳуқуқий асосларини такомиллаштириш.

**II. Марказий сайлов комиссиясининг мажлисларида   
кўриб чиқиладиган масалалар**

1. Ўзбекистон Республикасининг референдуми календарь режасини тасдиқлаш тўғрисида.

*Референдум ўтказиш тўғрисида қарор қабул қилинган кундан эътиборан уч кунлик муддатда*

2. Марказий сайлов комиссиясининг референдумга оид норматив-ҳуқуқий ҳужжатларини тасдиқлаш тўғрисида.

*июль-август*

3. Референдумга тайёргарлик кўриш ва уни ўтказиш календар режаси ва ҳаражатлар сметаси тўғрисида.

*Референдум ўтказиш тўғрисида қарор қабул қилинган кундан эътиборан беш кунлик муддатда*

4. Референдумга тайёргарлик кўриш ва уни ўтказиш билан боғлиқ масалалар тўғрисида.

*Референдумга тайёргарлик кўриш ва уни ўтказиш*

*календар режасига мувофиқ*

5. Республика ҳудудларида сайлов жиҳозларининг ҳисобини юритиш ва сақланиш ҳолатини манзилли ўрганиш натижалари тўғрисида.

*Ноябрь*

**III. Марказий сайлов комиссияси фаолиятининг асосий йўналишлари ва 2022 йилдаги устувор вазифаларидан келиб чиқиб, 2022 йилнинг иккинчи ярим йиллигида амалга ошириладиган**

**ТАДБИРЛАР РЕЖАСИ**

|  |  |  |  |
| --- | --- | --- | --- |
| **№** | Тадбирлар | **Ижро этиш муддати** | **Масъул ижрочилар** |
| 1. **Норматив-ҳуқуқий базани такомиллаштириш** | | | |
|  | Марказий сайлов комиссиясининг Ўзбекистон Республикаси референдуми жараёнларини тартибга солувчи қарорлари (низомлари, йўриқномалари, шунингдек референдумга оид ҳужжатлари намуналари)ни халқаро стандартлар талаблари ва хорижий давлатлар илғор тажрибасини инобатга олган ҳолда амалдаги қонунчиликка мувофиқлаштириш | июль-август | Б.Кучкаров Х.Маматов  И.Хаджиев Х.Палуаниязов |
|  | Ўзбекистон Республикаси Вазирлар Маҳкамасининг “Ўзбекистон Республикаси сайловчиларининг Ягона электрон рўйхатини юритиш ва уни долзарблигини таъминлаш тизимини янада такомиллаштириш чора-тадбирлари тўғрисида”ги қарор лойиҳасини қайта ишлаш ва Вазирлар Маҳкамасига киритиш | октябрь | Б.Кучкаров И.Хаджиев  М.Сатаев |
|  | Ўзбекистон Республикаси Президентининг “Сайлов жараёнларини бошқариш ахборот тизими самарадорлигини ошириш чора-тадбирлари тўғрисида”ги Қарори лойиҳасини қайта ишлаш ва Ўзбекистон Республикаси Президенти Администрациясига киритиш | октябрь | Б.Кучкаров И.Хаджиев  М.Сатаев |
|  | Ўзбекистон Республикаси Президентининг “Ўзбекистон Республикаси Марказий сайлов комиссияси фаолиятини такомиллаштириш ва самарадорлигини ошириш чора-тадбирлари тўғрисида” Фармони лойиҳасини қайта ишлаш ва Ўзбекистон Республикаси Президенти Администрациясига киритиш | октябрь | Б.Кучкаров  Х.Маматов  МСК аъзолари  И.Хаджиев Р.Камилов |
|  | Референдумни ўтказиш бўйича календарь режаси ва уни тасдиқлаш ҳақида Марказий сайлов комиссиясининг қарори лойиҳасини ишлаб чиқиш | Референдум эълон қилингандан уч кунлик муддатда | Б.Кучкаров  Х.Маматов Р.Камилов |
| 1. **Референдумга тайёргарлик кўриш ва ўтказишнинг ташкилий масалалари** | | | |
|  | Қорақалпоғистон Республикаси Вазирлар Кенгаши, вилоят, туман ва шаҳар ҳокимликлари билан биргаликда Марказий сайлов комиссиясининг Матбуот маркази ва ҳудудий матбуот марказлари учун бинолар танлаш, уларни алоқа воситалари ва оргтехника билан таъминлаш ишларини ташкиллаштириш | июль | С.Курбанкулов  М.Алимбаев Ж.Фахрутдинов  жамоатчилик асосда ишловчи МСК аъзолари |
|  | Референдумга оид қонунчилик ҳужжатлари тўпламини, шу жумладан Марказий сайлов комиссиясининг тегишли қарорлари, низом ва йўриқномаларини ўзбек, рус ва қорақалпоқ тилларида тайёрлаш ва чоп этиш | август | Х.Маматов Х.Палуаниязов  И.Хаджиев Ж.Фахрутдинов |
|  | Референдум иштирокчилари – кузатувчилар, оммавий ахборот воситалари вакиллари, Ички ишлар вазирлиги ва Миллий гвардия ходимлари учун эслатмалар тайёрлаш ва чоп этиш | август | Х.Маматов  Б.Юнусов  Х.Палуаниязов  М.Алимбаев  И.УбайдуллаеваЖ.Фахрутдинов |
|  | Референдумга тайёргарлик кўриш ва уни ўтказиш даврида референдум ўтказувчи округ ва участка комиссияларини сайлов жиҳозлари (Давлат байроғи, Давлат герби, яширин овоз бериш кабиналари, овоз бериш қутилари, ички ва ташқи флагштоклар, пластмасса пломбалар ва бошқ.) ҳамда канцелярия маҳсулотлари билан таъминлаш мақсадида харидларни ташкил этиш ва ҳудудларга етказиш | июль-август | Б.Кучкаров А.Ибодуллаев  Ж.Фахрутдинов  Ш.Умаров |
|  | Референдумга тайёргарлик кўриш ва уни ўтказиш учун ажратилган маблағлар ҳисобидан марказлашган тартибда харид қилинган ва ҳудудларга етказилган товар моддий бойликларнинг белгиланган тартибда расмийлаштирилганлиги ҳамда сақланиши ҳолатларини ўрганиш | октябрь-декабрь | А.Ибодуллаев  Ж.Фахрутдинов  Ш.Умаров |
| 1. **Марказий сайлов комиссияси фаолиятининг очиқлигини таъминлаш,  ахборот маконида иштирокини кенгайтириш** | | | |
|  | Марказий сайлов комиссияси аъзолари ва Котибият ходимларининг 2022 йил иккинчи ярим йилликда оммавий ахборот воситаларида чиқишлари режа-графиги лойиҳасини ишлаб чиқиш ва тасдиқлатиш | июль | Б.Кучкаров  С.Курбанкулов  М.Алимбаев |
|  | Миллий телерадиокомпания билан ҳамкорликда Ўзбекистон Республикаси Референдумининг моҳияти ва аҳамияти, референдумининг босқичлари ва асосий вазифалари, овоз бериш тартиби, референдум ўтказувчи участка комиссияси фаолиятига бағишланган видеоматериаллар, теле ва радио-роликларни тайёрлаш ва намойиш этиш | июль-август | Б.Юнусов М.Алимбаев |
|  | Хориждаги Ўзбекистон фуқароларини референдум ҳақида хабардор этиш, уларни ҳуқуқларини амалга ошириш ҳамда мотивациясини шакллантириш бўйича ОАВ ва ижтимоий тармоқларда кенг тарғибот-ташвиқот ишларини ташкил этиш. | июль-август | М.Алимбаев И.Убайдуллаева |
|  | Референдумда овоз бериш ва муддатидан олдин овоз бериш кунларига оид жараёнларни хориждаги ОАВ ҳамда ижтимоий тармоқларда ёритиб бориш чораларини кўриш | август | М.Алимбаев И.Убайдуллаева |
|  | Ўзбекистон Республикаси Марказий сайлов комиссиясининг расмий веб-сайтини янада такомиллаштириш ишларини олиб бориш. Веб-сайтнинг “Очиқ маълумотлар”, “Сайлов ва гендер” номли янги бўлимларини ишга тушириш ва юритиш | июль-декабрь | М.Алимбаев |
| 1. **Ахборот-коммуникация технологияларидан фойдаланишни кенгайтириш** | | | |
|  | Референдум участкасини аниқлаш ва ўзгартириш бўйича интерфаол хизмат кўрсатиш тартиби тўғрисидаги низом лойиҳасини ишлаб чиқиш ва Марказий сайлов комиссияси йиғилиши муҳокамасига киритиш | июль | Б.Юнусов М.Сатаев Р.Камилов |
|  | Референдум иштирокчилари учун “REFERENDUM 2022” мобил иловасини яратиш ва ишга туширилишини таъминлаш | июль-август | Х.Маматов  Б.Юнусов М.Сатаев Х.Палуаниязов И.Хаджиев |
|  | Ўзбекистон Республикаси Олий ва ўрта махсус таълим вазирлиги ҳузуридаги Бош илмий-методик марказ билан ҳамкорликда сайлов комиссиялари аъзолари ва тренерлар учун электрон платформа яратиш ва уни маъруза матн, назорат саволлари, кейс, глоссарий, видео-дарс ҳамда бошқа ўқув материаллар билан тўлдириш. Ушбу платформа негизида семинар тренингларда тайёрланган ҳудудий трененерлар ва комиссия аъзоларидан онлайн тест олиш имкониятини яратиш | июль | Х.Маматов Х.Палуаниязов |
|  | Сайлов жараёнини бошқариш ахборот тизимида референдум ўтказувчи округ ва участка комиссияларининг аъзолари ҳақидаги маълумотларни киритиш ҳамда уларнинг сифат таркиби ва бошқа маълумотларни таҳлил қилиш, бу борада олиб борилаётган ишлар ҳақида МСК раҳбариятига ахборот киритиш | август | Б.Юнусов М.Сатаев Р.Камилов |
|  | Референдум якуни бўйича овоз беришига ахборот-коммуникация технологияларини жорий этиш ҳолатини таҳлил қилиш ва МСК раҳбариятга асослантирилган маълумот тақдим этиш | октябрь | Б.Юнусов М.Сатаев |
|  | Амалдаги қонунчилик ва Ўзбекистон Республикаси Президентлик сайлови, Олий Мажлис Қонунчилик палатасига ўтказувчи депутатлар сайлови, Референдумнинг сиёсий аҳамиятидан келиб чиқиб, Сайлов жараёнини бошқариш ахборот тизими мақсад ва вазифаларини қайта кўриб чиқиш, уни тубдан такомиллаштириш бўйича техник топшириқни ишлаб чиқиш. | декабрь | Б.Юнусов, М.Сатаев, Р.Камилов |
| 1. **Халқаро алоқалар фаолиятига оид масалалар** | | | |
|  | Референдумни кузатишда ЕХҲТнинг ДИИҲБ ва бошқа халқаро ташкилотлар, шунингдек хорижий давлатлар сайлов органлари вакилларининг иштироки масаласини ишлаб чиқиш. Таклифномаларни тайёрлаш ва юборишни таъминлаш | июль-август | Г.Рахимова И.Убайдуллаева  С.Олимжонов |
|  | Ташқи ишлар вазирлигининг тақдимномаларига мувофиқ халқаро кузатувчиларни аккредитациядан ўтказиш бўйича МСК қарорлари лойиҳаларини тайёрлаш ва аккредитациядан ўтган халқаро кузатувчилар рўйхатини юритиш | июль-август | Г.Рахимова  С.Олимжонов |
|  | Халқаро кузатувчилар Миссияларининг референдумда иштироки бўйича, шу жумладан МСК раҳбарияти билан учрашувларни ўтказиш чора-тадбирлар режасини ишлаб чиқиш | июль-август | Г.Рахимова И.Убайдуллаева |
|  | ЕХҲТнинг Ўзбекистондаги Лойиҳалар Координатори, IFES билан ҳамкорликдаги лойиҳалар доирасида тегишли тадбирларни амалга оширишни таъминлаш. | июль-декабрь | Г.Рахимова С.Олимжонов  Котибият бўлим бошлиқлари |
|  | Ўзбекистон Республикаси вакилларининг хорижий сайлов органлари таклифига биноан ва турли халқаро ташкилотлар (*МДҲ, МДҲ ПА, ШҲТ, Туркий давлатлар ташкилоти, ЕХҲТ ДИИҲБ ва ПА, Туркий тилли давлатлар ПА ва бошқа*) миссиялари таркибида хорижий мамлакатлардаги сайловлар ва референдумларни кузатишда иштирокини ташкил этиш *(Референдумни ўтказиш бўйича календарь режаси асосида)* | июль-декабрь | Г.Рахимова, И.Убайдуллаева,  С.Олимжонов |
| 1. **Марказий сайлов комиссияси фаолиятини молиялаштириш масалалари** | | | |
|  | Марказий сайлов комиссиясининг 2022 йил тасдиқланган харажатлар сметаси ижроси юзасидан барча молиявий ҳисоботларни белгиланган муддатларда сифатли тайёрлаш ва Молия вазирлигига тақдим этиш | июль-декабрь | А.Ибодуллаев, Ш.Умаров |
|  | Марказий сайлов комиссиясининг 2022 йилдаги солиқ, статистика ва бошқа ҳисоботларини белгиланган муддатларда сифатли тайёрлаш ҳамда ваколатли ташкилотларга тақдим этиш | июль-декабрь | А.Ибодуллаев, Ш.Умаров |
|  | Марказий сайлов комиссияси ва референдум ўтказувчи округлар кесимида харажатлар сметасининг лойиҳасини ишлаб чиқиш, Молия вазирлиги билан келишиш ва тасдиқлаш чораларини кўриш | июль | А.Ибодуллаев, Ш.Умаров |
|  | Референдум якунлари бўйича барча молиявий ҳисоботларни жамлаш ва Молия вазирлигига тақдим қилиш | сентябрь -октябрь | А.Ибодуллаев, Ш.Умаров |
|  | Республика ҳудудларида сайлов жиҳозларининг ҳисобини юритиш ва сақланиш ҳолатини манзилли ўрганиш | ноябрь | А.Ибодуллаев, Ж.Фахрутдинов |
|  | Марказий сайлов комиссиясининг 2023 йил учун вақтинчалик 1 чорак харажатлар сметасини ишлаб чиқиш ва Молия вазирлигига тақдим этиш | декабрь | А.Ибодуллаев, Ш.Умаров |
| 1. **Мурожаатлар билан ишлаш** | | | |
|  | Жисмоний ва юридик шахсларнинг МСКга келиб тушаётган мурожаатларини Сайлов кодекси ва Ўзбекистон Республикасининг “Жисмоний ва юридик шахсларнинг мурожаатлари тўғрисида”ги Қонунига мувофиқ кўриб чиқиш | июль-  декабрь | Х.Маматов  С.Курбанкулов  МСК аъзолари  И.Хаджиев |
|  | МСКга жисмоний ва юридик шахслардан келиб тушаётган мурожаатлар билан ишлашнинг 3-чорак якунлари бўйича таҳлилий маълумот тайёрлаш ҳамда муҳокама қилиш | октябрь | Х.Маматов  С.Курбанкулов  И.Хаджиев |
|  | МСК раҳбарияти ва аъзолари, Котибият ходимлари томонидан жисмоний ва юридик шахсларнинг мурожаатлари бўйича қабулларни ташкил этиш | июль-  декабрь | Х.Маматов  И.Хаджиев |